امریکالیک سرمایه دار ایلان ماسک نینگ نیورولینک شرکتی, میه چیپی پروژه سی نینگ انسان لر ده سیناودن اوتکزیلیشی اوچون امریکا قوشمه ایالتلری غذا و ادویه اداره سی (اف دی ای) دن اجازت آلینگن لیگینی بیلدیردی.
بی بی سی نینگ خبری گه کوره, نیورولینک  اجتماعی ترماق آرقه لی بیرگن بیاناتیده, میه چیپی پروژه سی نینگ اف دی ای تامانیدن تصدیق لنگن لیگی نینگ, "بیر کون کوپلب انسان گه فایده لی بوله دیگن مهم بیر قدم" اوله راق بهالنتیردی.
بیاناتده, نیورولینک تیمی نینگ اف دی ای بیلن یقین همکارلیگی نتیجه سیده اجازت آلگن لیگی, تست باسقیچیده مراجعه اوچون کیره کلی معلومات لرنینگ بیریله دیگن لیگی معلوم قیلیندی.
نیورولینک شرکتی, اوشبو پروژه دایره سیده, میه گه جایلشتیریله دیگن مایکروچیپ لر بیلن هدف نینگ فلج و کورلیک کبی نیورولوژیک کسللیک لر نی تداوی ایتیش و معیوب کیشی لر نینگ حیات کیفیتی نی آرتیریش دن عبارت ایکن لیگینی بیلدیردی.
آلدین میمونلرده تست ایتیلگن چیپ لرنینگ, میه ده گی سیگنال لر نی موفقیت بیلن انالیز قیلیب جهاز لر گه انتقال ایتدیرگن لیگی معلوم قیلیندی.
